FI Euroopan unionin virallinen lehti C 338/119

KERTOMUS

Euroopan unionin elinten käännöskeskuksen tilinpäätöksestä varainhoitovuodelta 2009 sekä käännöskeskuksen vastaukset

2010/C 338/21

SISÄLLYS

Kohta Sivu JOHDANTO … 1–2 120 TARKASTUSLAUSUMA … 3–12 120 TALOUSARVIO- JA VARAINHALLINTOA KOSKEVAT HUOMAUTUKSET … 13 121 MUUT KYSYMYKSET … 14–15 121 AIEMPIEN HUOMAUTUSTEN SEURANTA … 16 121 Taulukko … 122 Käännöskeskuksen vastaukset … 123

JOHDANTO

1. Euroopan unionin elinten käännöskeskus (jäljempänä ’käännöskeskus’) perustettiin neuvoston asetuksella (EY) N:o 2965/94 (1). Luxemburgissa sijaitsevan käännöskeskuksen tehtävänä on tuottaa käännöspalveluja, joita Euroopan unionin toimielimet ja elimet tarvitsevat toiminnassaan (2).

2. Käännöskeskuksen talousarvio oli 62,6 miljoonaa euroa varainhoitovuonna 2009, kun se edellisenä vuonna oli 59,9 miljoonaa euroa. Käännöskeskuksessa työskenteli vuoden lopussa 202 henkilöä, edellisenä vuonna henkilöstön määrä oli 189.

12. Jäljempänä esitettävät huomautukset eivät aseta tilintarkastustuomioistuimen lausumia kyseenalaiseksi.

TALOUSARVIO- JA VARAINHALLINTOA KOSKEVAT HUOMAUTUKSET

13. Käännöskeskuksen varainhoitoasetuksen 8 artiklan 2 kohdassa säädetään, että ”maksusitoumusmäärärahat kattavat tietyn varainhoitovuoden aikana tehtyjen oikeudellisten sitoumusten kokonaiskustannukset”. Käännöskeskus kuitenkin kirjasi talousarviositoumukset vain kustannusten siltä osalta, joka liittyi varainhoitovuoteen, jona oikeudellinen sitoumus tehtiin. Toimintatapa oli sääntöjenvastainen ja sitä sovellettiin järjestelmällisesti.

MUUT KYSYMYKSET

14. Käännöskeskus ei ole vahvistanut kirjallisessa muodossa kattavaa menettelyä, jonka avulla määritettäisiin asiakkaille toimitettuihin käännöksiin liittyvien perintämääräysten laatimiseen, validointiin ja kirjaamiseen liittyvät tehtävät, aikataulut ja työnkulku. Se on vastoin käännöskeskukseen sovellettavia sisäisen valvonnan standardeja (12).

15. ABAC-kirjanpitojärjestelmä korvaa tulevaisuudessa käännöskeskuksen nykyisen talousarviokirjanpidon järjestelmän (SI2), mutta siirtymisen tarkasta ajankohdasta ei ole vielä päätetty. Komissio ei enää täysimääräisesti ylläpidä SI2-järjestelmää tai tue sen käyttöä, ja käännöskeskuksella ei puolestaan ole siihen tarvittavaa asiantuntemusta. Näin ollen on suurena vaarana, että taloustapahtumien jatkuvuus häiriintyy siihen saakka, kunnes ABAC-järjestelmä saadaan käyttöön.

AIEMPIEN HUOMAUTUSTEN SEURANTA

16. Käännöskeskus päätti jakaa kertyneestä ylijäämästään 11 miljoonaa euroa asiakkailleen, jolloin jäljelle jäävä saldo väheni vuoden lopussa 24 miljoonaan euroon. Tästä määrästä noin 18 miljoonaa euroa on sidottu komission eläkejärjestelmään suoritettaviin työnantajamaksuihin, Euroopan unionin tuomioistuimen ratkaisun saamiseen asti.

Tilintarkastustuomioistuimen jaosto IV on tilintarkastustuomioistuimen jäsenen Igors LUDBORŽSin johdolla hyväksynyt tämän kertomuksen Luxemburgissa 14. ja 16. syyskuuta 2010 pitämässään kokouksessa. Tilintarkastustuomioistuimen puolesta Vítor Manuel da SILVA CALDEIRA presidentti

Taulukko Euroopan unionin elinten käännöskeskus (Luxemburg) Unionin toimivalta Käännöskeskuksen toimivaltuudet neuvoston asetus (EY) N:o 2965/94, sellaisena kuin se on viimeksi muutettuna asetuksella (EY) N:o 1645/2003 Hallinto Käännöskeskuksen resurssit vuonna 2009 (vuoden 2008 tiedot suluissa) Tuotteet ja palvelut vuonna 2009 (vuoden 2008 tiedot suluissa) Jäsenvaltioiden hallitusten edustajat antoivat yhteisen julistuksen Luxemburgissa sijaitsevan komission käännösyksikön yhteyteen perustettavasta Euroopan unionin elinten käännöskeskuksesta, joka huolehtii käännöspalveluista, joita toiminnassaan tarvitsevat laitokset ja yksiköt, joiden toimipaikat on vahvistettu 29 päivänä lokakuuta 1993 tehdyssä päätöksessä. Tavoitteet Tuottaa käännöspalveluja, joita seuraavat elimet tarvitsevat toiminnassaan: — Euroopan ympäristökeskus — Euroopan koulutussäätiö — Euroopan huumausaineiden ja niiden väärinkäytön seurantakeskus — Euroopan lääkevirasto — Terveys- ja kuluttaja-asioiden toimeenpanovirasto — Sisämarkkinoilla toimiva yhdenmukaistamisvirasto (tavaramerkit, piirustukset ja mallit) — Euroopan poliisivirasto (Europol) ja Europolin huumausaineyksikkö. Neuvoston perustamat, muut kuin edellä tarkoitetut elimet voivat käyttää keskuksen palveluita. Euroopan unionin toimielimet ja elimet, joilla jo on oma käännösyksikkö, voivat halutessaan käyttää keskuksen palveluja. Käännöskeskus osallistuu aktiivisesti toimielinten välisen käännöskomitean työskentelyyn. Tehtävät — Sopii toimielinten ja muiden yhteisön elinten kanssa tehtävää yhteistyötä koskevista järjestelyistä. — Osallistuu toimielinten välisen käännöskomitean työskentelyyn. 1 — Johtokunta Kokoonpano — Yksi edustaja kustakin jäsenvaltiosta — kaksi komission edustajaa — yksi edustaja kustakin keskuksen palveluita käyttävästä toimielimestä tai muusta yhteisön elimestä. Tehtävä Käännöskeskuksen vuosittaisen toimintaohjelman ja vuosikertomuksen hyväksyminen. 2 — Johtaja Johtokunta nimittää komission ehdotuksesta. 3 — Ulkoinen tarkastus Tilintarkastustuomioistuin 4 — Sisäinen tarkastus Komission sisäisen tarkastuksen osasto 5 — Vastuuvapauden myöntävä viranomainen Parlamentti myöntää vastuuvapauden neuvoston suosituksesta Talousarvio 62,63 (59,94) miljoonaa euroa. Henkilöstö 31.12.2009 Henkilöstötaulukossa 233 (233) virkaa, joista täytettyjä 202 (189). Henkilöstön tehtävät jakaantuivat seuraavasti: — operatiiviset tehtävät: 103 (97) — hallinnolliset tehtävät: 99 (92) Käännettyjen sivujen määrä 736 008(747 416) Kieliryhmäkohtainen sivumäärä — Viralliset kielet: 730 565(742 256) — muut kielet: 5 443(5 160) Asiakasryhmäkohtainen sivumäärä — Yhteisön muut elimet: 708 589(731 944) — toimielimet: 21 789(15 472) Freelance-käännösten sivumäärä: 409 788(441 223) Lähde: Käännöskeskuksen toimittamat tiedot.

KÄÄNNÖSKESKUKSEN VASTAUKSET 13. Käännöskeskus otti huomioon tilintarkastustuomioistuimen huomautuksen ja on jo käsitellyt tätä asiaa. Kaikille varainhoidon toimijoille toimitettiin asianmukaisesti yksityiskohtaiset ohjeet. 14. Käännöskeskus otti huomioon tilintarkastustuomioistuimen huomautuksen, ja hallinto-osaston vuoden 2010 työohjelmaan on lisätty tulojen hallinnan menettely. Tarvittavat resurssit on kohdennettu tämän tehtävän suorittamiseksi ennen vuoden 2010 loppua. 15. Käännöskeskus tekee parhaansa, jotta SI2-järjestelmää tuettaisiin ABAC-järjestelmän käyttöönottoon asti. Yhtenä keinona käytetään ulkopuolisen asiantuntemuksen hankkimista alihankintana.

(1) EYVL L 314, 7.12.1994, s. 1.

(2) Taulukossa esitetään tiedotustarkoituksessa yhteenveto käännöskeskuksen vastuualueista ja toiminnoista.

(3) Tilinpäätökseen on liitetty mukaan varainhoitovuoden talousarvio- ja varainhallintoa koskeva selvitys, jossa muun muassa annetaan tiedot määrärahojen täytäntöönpanoasteesta sekä esitetään yhteenveto budjettikohtien välisistä määrärahasiirroista.

(4) Tilinpäätös sisältää taseen, tuloslaskelman, rahavirtalaskelman, oman pääoman muutoksia koskevan laskelman sekä tilinpäätöksen liitteet, joihin sisältyy kuvaus keskeisistä tilinpäätöksen laatimisperiaatteista ja muut liitetiedot.

(5) Selvitys talousarvion toteuttamisesta sisältää talousarvion toteutumalaskelman liitteineen.

(6) EYVL L 248, 16.9.2002, s. 1.

(7) Komission asetus (EY, Euratom) N:o 2343/2002, annettu 19 päivänä marraskuuta 2002 (EYVL L 357, 31.12.2002, s. 72), 33 artikla.

(8) Asetus (EY, Euratom) N:o 2343/2002, 38 artikla.

(9) Erillisvirastojen tilinpäätöksiä ja kirjanpitoa koskevat säännöt on esitetty asetuksen (EY, Euratom) N:o 2343/2002 VII osaston 1 luvussa. Asetusta on viimeksi muutettu 9 päivänä heinäkuuta 2008 annetulla asetuksella (EY, Euratom) N:o 652/2008 (EUVL L 181, 10.7.2008, s. 23). Säännöt on sisällytetty sellaisenaan käännöskeskuksen varainhoitoasetukseen.

(10) Kansainvälinen tilintarkastajaliitto (International Federation of Accountants, IFAC) ja ylimpien tarkastuselinten kansainväliset standardit (International Standards of Supreme Audit Institutions, ISSAI).

(11) Tilinpäätös laadittiin 15. kesäkuuta 2010 ja tilintarkastustuomioistuin vastaanotti sen 2. heinäkuuta 2010. Lopullinen tilinpäätös, joka on konsolidoitu komission tilinpäätökseen, julkaistaan Euroopan unionin virallisessa lehdessä viimeistään päättynyttä varainhoitovuotta seuraavan varainhoitovuoden marraskuun 15 päivänä. Lopullinen tilinpäätös esitetään sivustoilla http://eca.europa.eu ja www.cdt.europa.eu.

(12) Sisäisen valvonnan standardit nro 6 ”riskinhallintaprosessi” ja 8 ”prosessit ja menettelyt”.